Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: szóló 2000. évi C. törvény (a továbbiakban: Szt.) módosításáról a következõ törvényt alkotja:
Paragraph Index: 250

(2) Az Szt. 93. §-ának (3) bekezdése helyébe a következõ rendelkezés lép: „(3) A kiegészítõ mellékletben be kell mutatni a támogatási program keretében végleges jelleggel kapott, folyósított, illetve elszámolt összegeket támogatásonként, a kapott összeg, annak felhasználása (jogcímenként és évenként), a rendelkezésre álló összeg megbontásban. Támogatási program alatt a központi, az önkormányzati és/vagy nemzetközi forrásból, illetve más gazdálkodótól kapott, a tevékenység fenntartását, fejlesztését célzó támogatást, juttatást kell érteni. Külön kell megadni a kiegészítõ mellékletben a támogatási program keretében kapott visszatérítendõ (kötelezettségként kimutatott) támogatásra vonatkozó, elõbbiekben részletezett adatokat. Ha jogszabály errõl külön rendelkezik, további információkat kell a kiegészítõ mellékletben megadni annak érdekében, hogy a támogatások felhasználásának és az államháztartás alrendszereihez tartozó vagyon használatának nyilvánossága biztosított és ellenõrizhetõ legyen.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes